Usavich ซี้ป่วนก๊วนกระต่าย
ตัวละคร > ตัวละครรอง

ผู้คุมนักโทษ เป็นผู้คุมที่จะเข้ามาตรวจในห้องของคีเรเนนโกและปูติน โดยจะเป็นลักษณะเหมือนประตู แต่จะมองเห็นคีเรเนนโกและปูตินได้ไม่ชัดนัก อย่างไรก็ตามหลังประตูดังกล่าวก็พบว่าผู้คุมนั้นเป็นกระต่ายอยู่หลังประตูในตอนที่ 3 มีทั้งหมด 4 ตัวได้แก่
คันชคอฟ (อังกฤษ: Kanschkov; ญี่ปุ่น: カンシュコフ; โรมาจิ: คังชุโคะฟุ) – เจ้าหน้าที่เบ็ดเตล็ด ตั้งชื่อมาจากคำญี่ปุ่นว่า คังชุ (ญี่ปุ่น: 看守; โรมาจิ: คังชุ) แปลว่า "ผู้คุม"
รูดอฟ (อังกฤษ: Roudov; ญี่ปุ่น: ロウドフ; โรมาจิ: โระโดะฟุ) – หัวหน้าเจ้าหน้าที่ ตั้งชื่อมาจากคำญี่ปุ่นว่า โรโด (ญี่ปุ่น: 労働; โรมาจิ: โรโด) แปลว่า "แรงงาน"
เซนีรอฟ (อังกฤษ: Zenirov; ญี่ปุ่น: ゼニロフ; โรมาจิ: เซะนิโระฟุ) – พนักงานการเงิน ตั้งชื่อมาจากคำญี่ปุ่นว่า เซะนิ (ญี่ปุ่น: 銭; โรมาจิ: เซะนิ) แปลว่า "เงินสด"
โชเคสกี (อังกฤษ: Shokeisky; ญี่ปุ่น: ショケイスキー; โรมาจิ: โชะเกะซุกี) – เพชฌฆาต ตั้งชื่อมาจากคำญี่ปุ่นว่า โชะเกะ (ญี่ปุ่น: 処刑; โรมาจิ: โชะเกะ) แปลว่า "ประหาร"
ผู้คุมนักโทษทั้งหมดจะปรากฏเฉพาะในฤดูกาลที่ 1 เท่านั้น และจะพบอีกครั้งในท้ายฤดูกาลที่ 3 บนรถของตำรวจ
บอริส (อังกฤษ: Boris; ญี่ปุ่น: ボリス; โรมาจิ: โบะริซุ) และคอปเซฟ (อังกฤษ: Koptsev; ญี่ปุ่น: コプチェフ; โรมาจิ: โคะปุเชะฟุ) เป็นตำรวจที่ตามจับคีเรเนนโก โดยบอริสจะเป็นผู้ไล่ยิง และคอฟเซฟจะเป็นผู้ขับรถให้ และปรากฏตัวเป็นอริหลักในฤดูกาลที่ 2 ที่พยายามจับคีเรเนนโกแต่ล้มเหลวมาโดยตลอด
ซูร์โซลอฟ (อังกฤษ: Zrzolov; ญี่ปุ่น: ズルゾロフ; โรมาจิ: ซุรุโซะโระฟุ) เป็นเจ้าของคาสิโน ปรากฏเป็นคู่ปรับคนสำคัญของคีเรเนนโกในฤดูกาลที่ 3 โดยเขาจะนั่งแนบเนื้ออยู่กับสองสาวฝาแฝด เขามีนิสัยโลภ, หลงตัวเอง และชอบโชว์ ตลอดฤดูกาลที่ 3 เขาพยายามฆ่าคีเรเนนโกเพื่อเอาเงิน ทั้งนี้ซูร์โซลอฟเป็นที่ต้องการของตำรวจมีค่าหัวถึงหนึ่งล้านรูเบิล ก่อนหน้านี้ซูร์โซลอฟเคยพยายามฆ่าคีเรเนนโกและคีลล์เนนโกโดยใช้รองเท้าผ้าใบเป็นเหยื่อ แต่คีเรเนนโกก็มิได้มีทีท่าว่าจำเรื่องดังกล่าวได้เลย
โซยา (อังกฤษ: Zoya; ญี่ปุ่น: ゾーヤ; โรมาจิ: โซยะ)  และซีลียา (อังกฤษ: Ziliya; ญี่ปุ่น: ジリヤ; โรมาจิ: จิริยะ) สองสาวฝาแฝดที่อยู่กับซูร์โซลอฟ โซยาจะมีตัวเป็นสีเหลือง ส่วนซีลียาจะมีตัวเป็นสีแดง ภายหลังได้หนีซูร์โซลอฟในตอนที่ 39 เพราะกลัวคีเรเนนโก
ซามูชาบิน (ญี่ปุ่น: ズムシャビン; โรมาจิ: ซะมุชะบิง) เป็นตัวละครที่ปรากฏตัวสั้น ๆ เป็นหนึ่งในกลุ่มอันธพาลหน้าลานเต้นรำบนชั้นห้าในกาสิโนของซูร์โซลอฟ ซึ่งโดดเด่นกว่าตัวละครอันธพาลตัวอื่นตรงที่สวมแว่นตาสีดำ และสวมหมวกที่มีสัญลักษณ์ "w" ซึ่งเป็นสัญลักษณ์ของ "w-inds." วงบอยแบนด์ของญี่ปุ่น โดยสัญลักษณ์ดังกล่าวเคนตะ ทะชิบะนะ สมาชิกของวงเป็นผู้ออกแบบ
คีลล์เนนโก (อังกฤษ: Killnenko; ญี่ปุ่น: キルネンコ; โรมาจิ: คืรุเน็งโกะ) ฝาแฝดของคีเรเนนโก ซึ่งเป็นหัวหน้ามาเฟียคนปัจจุบัน คลั่งไคล้ในรองเท้าผ้าใบเช่นเดียวกับคีเรเนนโก เนื่องจากทั้งสองจะถูกซูร์โซลอฟฆ่าด้วยการระเบิดโดยใช้รองเท้าผ้าใบเป็นเหยื่อล่อ ภายหลังร่างของทั้งสองได้รับการผ่าตัดสลับกัน (สังเกตได้จากใบหน้าของคีเรเนนโกที่มีรอยเย็บและสีผิวไม่เสมอกัน) จึงทำให้ทั้งคีลเนนโกและคีเรเนนโกเป็นบุคคลสองบุคลิก ทั้งนี้คีลเนนโกปรากฏตัวในฤดูกาลที่ 4 ผ่านจอเมคาเนนโกเพื่อดูรองเท้าผ้าใบสีแดงคู่ใหม่ของคีเรเนนโกที่ได้จากซูร์โซลอฟ และปรากฏตัวอีกครั้งใน ตอนที่ 59 หลังจากที่ พ่อกบตัวใหญ่ได้กินคิเรเนนโกเข้าไปแล้วปูตินทำให้พ่อกบจามออกมาก ปรากฏว่ามี คีลล์เนนโก โผล่มาด้วย
เคดามูสกี (ญี่ปุ่น: ケダムスキー; โรมาจิ: เคะดะมุซุกี) ปรากฏตัวครั้งแรกในตอนที่ 53 ของฤดูกาลที่ 5 เป็นกระต่ายป่าตัวใหญ่สีเทา มีลายจุดสีดำ ชอบแสยะยิ้มยิงฟัน เขามักลอบขโมยกระเป๋าส่วนตัวของคีเรเนนโกเพื่อที่จะกินแครอทขนาดใหญ่ที่อยู่ในนั้น เคดามูสกีแม้จะมีรูปร่างใหญ่แต่ก็วิ่งหนีคีเรเนนโกได้อย่างรวดเร็ว และเขามักกินอาหารอย่างตะกละตะกลามเช่นเดียวกับปูตินเพราะว่าเขาอาศัยอยู่ในป่าเป็นเวลานาน